Saturno ha la forma d'un  esferoide oblato: a planeta ye aplanata en os polos e botinchata en o equador. Os diametros equatorials e polars d'ell difieren aproximatament un 10% (120 536 km ta o primero, 110 449 km ta o segundo), conaeqüencia de a suya rapida rotación sobre ell mesmo e d'una composición interna extrematament fluida. As atras chigantas gaseosas d'o Sistema Solar (Chupíter, Urano e Neptuno) son igualment aplanatas, mas de traza menos marcata.